               ЕВРОПЕЙСКА КОМИСИЯ
            Брюксел, 15.12.2016
            COM(2016) 789 final
            2016/0394(COD)
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за изменение на Директива 87/217/ЕИО на Съвета, Директива 2003/87/ЕО на Европейския парламент и на Съвета, Директива 2009/31/ЕО на Европейския парламент и на Съвета, Регламент (ЕС) № 1257/2013 на Европейския парламент и на Съвета, Директива 86/278/ЕИО на Съвета и Директива 94/63/ЕО на Съвета по отношение на процедурните правила при докладването в областта на околната среда и за отмяна на Директива 91/692/ЕИО на Съвета

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Общ контекст

               Много правни актове на Съюза са приети без да е определена дата на изтичане на тяхното действие. Тези правни актове продължават официално да са в сила, въпреки че правното им действие е изчерпано.

               Премахването на актове, които вече не са приложими или актуални позволява по-разбираемото представяне и по-ефективното и спестяващо време преглеждане на инструментите, които улесняват достъпа до правото на Съюза: CELEX, EUR-Lex и Регистъра на действащото законодателство (например сред резултатите от търсене вече няма да фигурират остарели актове, наред с тези, които са приложими). Подобряването на прозрачността на правото на Съюза е съществен елемент от програмата за по-добро регулиране, която институциите на Съюза изпълняват и в рамките на новото Междуинституционално споразумение за по-добро законотворчество
                  1
               . В съобщението от 2014 г. относно програмата REFIT
                  2
                беше обявено, че Комисията ще подготви отмяна на законодателство, inter alia, по отношение на стандартизираното докладване в областта на околната среда. Освен това в съобщението за по-добро регулиране от 2015 г.
                  3
                се призовава за широкообхватен преглед на докладването в няколко области на политиката, в т. ч. околната среда. С оглед на горепосоченото сега се вземат мерки във връзка с отмяната на Директива 91/692/ЕИО на Съвета от 23 декември 1991 г. относно стандартизиране и рационализиране на докладите за прилагане на някои директиви, свързани с околната среда („Директива 91/692/ЕИО“). Това е свързано също така с една по-широка проверка за пригодност на задълженията за екологичен мониторинг и докладване. Тази проверка за пригодност се извършва понастоящем, както е предвидено в работната програма на Комисията за 2016 г.
                  4
               , в чието приложение V (инициативи за отмяна) се посочва предложение за отмяна на Директива 91/692/ЕИО и свързаното с това Решение 95/337/ЕИО относно въпросниците към директивите за водния сектор.

               Пакетът от актове за отмяна се състои от четири предложени инициативи във връзка с отмяната на Директива 91/692/ЕИО и Решение 95/337/ЕИО:

               1.съобщение, в което се обявяват за остарели 11 акта за изпълнение, приети от Комисията за формулиране на въпросници за докладване по въпросите на околната среда, включително Решение 95/337/ЕИО;

               2.две предложения за решения на Комисията за отмяна на 2 решения за изпълнение (посредством процедура на комитет), а именно Решение 2011/92/ЕС на Комисията от 10 февруари 2011 г.
                  5
                и Решение 2010/681/ЕС на Комисията от 9 ноември 2010 г.
                  6
               , които са изчерпали своето правно действие, но поради процедурни причини ще бъдат отменени по-късно от Комисията чрез процедура на комитет;

               3.предложение за решение на Европейския парламент и на Съвета, с което ще се отменят и изменят разпоредбите на 6-те правни акта, позоваващи се на Директива 91/692/ЕИО.

               В хода на подготовката на тези инициативи Комисията анализира и разгледа последиците от запазването или отмяната на различните правни задължения. Резултатите от тези дейности са обобщени по-долу и са представени по-подробно в допълнително проучване, което е публикувано отделно
                  7
               . Тъй като целта е да бъдат отменени остарелите разпоредби и правни актове, се счита, че не е необходимо да се направи официална оценка на въздействието. Важно е да се подчертае, че не се очакват реални икономически ползи в резултат от отмяната на актовете. Основните ползи ще бъдат свързани главно с това да има по-ясни правила за докладването, произтичащи от прочистването на законодателството.

               Недостатъци на Директива 91/692/ЕИО

               С Директива 91/692/ЕИО се целеше рационализиране на задълженията за докладване във връзка с цялото законодателство на ЕС в областта на околната среда, което беше в сила към момента на нейното приемане. На практика обаче не всички изисквания за докладване относно околната среда са хармонизирани с Директива 91/692/ЕИО. Например директиви 91/271/ЕИО
                  8
                и 91/676/ЕИО
                  9
                бяха изключени от нейния обхват. Освен това се оказа, че прилагането на директивата е трудно и неефективно от самото начало. Основният проблем е, че директивата е приета преди широкото навлизане на информационните технологии (ИТ). Освен това много от отделните инструменти, за които са определени изисквания за докладване в Директива 91/692/ЕИО, впоследствие са били заменени от инструменти, които не отчитат нейните разпоредби за докладване. Например с Директива 2000/60/ЕО
                  10
                се отменят седем законодателни акта в областта на водите и следователно съответният въпросник за водния сектор от 95/337/ЕИО, приет съгласно Директива 91/692/ЕИО, става излишен. Инструменти като Директива 2000/60/ЕО и Директива 2010/75/ЕО
                  11
                (и нейният предшественик — Директива 96/61/ЕО
                  12
               ) въвеждат независими задължения за докладване.

               С успешното развитие на системата Reportnet на Европейската агенция за околна среда (ЕАОС) и секторните инициативи за рационализиране на докладването (например Европейската информационна система за водите) необходимостта и ефективността на един хоризонтален инструмент относно докладването все повече се поставят под въпрос. И накрая, с приемането на Директивата INSPIRE (2007/2/ЕО), както и свързаното с това разработване на Общата информационна система за околната среда (SEIS)
                  13
               , се въведе по-съвременен и по-ефективен, хоризонтален подход към управлението на информацията и докладването, свързани с политиката на ЕС в областта на околната среда.

               Тогава Комисията стига до извода, че „[...] решаващ етап от осъществяването на SEIS, и по-специално за постигане на очакваните ползи от опростяването, ще бъде осъвременяването на законовите разпоредби относно начина, по който се предоставя на разположение необходимата информация за околната среда. Очаква се това да стане с преразглеждане на Директива 91/692/ЕИО относно стандартизиране на докладите, която се нуждае от актуализиране и привеждане в съответствие с принципите на SEIS. За тази цел Комисията възнамерява да представи законодателно предложение през 2008 г., което да включва отменяне на остарели разпоредби в Директивата за стандартизиране на докладите, която е в сила понастоящем.“
                  14
                В крайна сметка Комисията реши да не предлага нов правен инструмент относно докладването, а да продължи работата по тази програма чрез незаконодателен подход (вж. Обща информационна система на ЕС за околната среда — преглед на изпълнението
                  15
               ), съчетан с координирани действия в различните сфери на политиката в областта на околната среда (напр. води, въздух, природа и т.н.).

               Обобщение на настоящото приложно поле и значимостта на Директива 91/692/ЕИО

               Директива 91/692/ЕИО се позовава на 28 акта в областта на околната среда, обхванати от нейните разпоредби. Директива 91/692/ЕИО е използвана и в редица други законодателни актове. Поради последващата отмяна на част от тези актове (вж. информацията в таблица 2) понастоящем са все още в сила: 1 регламент, 9 директиви (вж. информацията в таблица 1) (две директиви продължават да подлежат на разпоредбите ѝ, а именно Директива 86/278/ЕИО и Директива 87/217/ЕИО) и 23 решения, които се позовават на посочените разпоредби (вж. информацията в таблица 3).

               В заключение, повечето от първоначалните задължения, определени в Директива 91/692/ЕИО, са остарели и вече не пораждат правни последици. В резултат на това беше предложена отмяна с цел да се гарантира правната сигурност, да се подобри прозрачността, да се намали административната тежест и да се гарантира, че законодателството на ЕС е „пригодно за целта“, в съответствие с програмата за по-добро регулиране.

               Предложени действия за отмяна на Директива 91/692/ЕИО и свързани с нея актове

               Първото действие е предложение за решение на Европейския парламент и на Съвета за премахване на изискванията за стандартизирано докладване. Предлага се също така позоваването на предишните правила по процедурата на комитет да бъде заменено с Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията, съгласно изискванията на член 13 от същия регламент относно преходните мерки.

               Второто действие има за цел приемане на съобщение за обявяване на все още действащите решения за изпълнение по Директива 91/692/ЕИО за остарели. В съобщението се посочват решенията, които са остарели и чието правно основание е отменено.

               Третото действие ще има за цел да отмени две решения за изпълнение, които все още имат валидно правно основание, но междувременно тяхното правно действие е изчерпано
                  16
               .

               Като част от подготвителния анализ бяха разгледани няколко варианта, за да се гарантира ефективната отмяна и да се запази правното действие, когато това е необходимо. Резултатите от този анализ са представени в допълнително проучване
                  17
               , в което се препоръчва пълната отмяна на разпоредбите на Директива 91/692/ЕИО, както и премахване на остарелите разпоредби, като се извършва позоваване на новите правила за актовете за изпълнение. Този вариант, състоящ се от посочените по-горе три действия, беше определен като най-ефективен за намаляване на бюрокрацията и повишаване на правната яснота.

               Съществуващи директиви, на които се позовава Директива 91/692/ЕИО

               Както беше отбелязано по-горе, остават в сила само директиви 86/278/ЕИО и 87/217/ЕИО (вж. информацията в таблица 1) от 28-те инструмента (вж. информацията в таблица 2), първоначално посочени в Директива 91/692/ЕИО.

               Предлага се да бъдат запазени разпоредбите за докладване от Директива 86/278/ЕИО, като същевременно те бъдат приведени в съответствие с новите правила за актовете за изпълнение, установени с Договора за функционирането на ЕС (ДФЕС).

               Изискванията за докладване от Директива 87/217/ЕИО не се използват, главно поради прекратяване на употребата на азбест в държавите — членки на ЕС, вследствие на постепенното прекратяване на производството и използването на суров азбест и на продукти, съдържащи азбест, в ЕС, посредством Регламента „REACH“ (1907/2006/ЕО).

               Таблица 1: Преглед на директивите и регламентите, обхванати от предложението за решение за отмяна на Директива 91/692/ЕИО (всички други актове от значение за Директива 91/692/ЕИО междувременно са остарели или са загубили значението си)

                        Правни актове, позоваващи се на Директива 91/692/ЕИО, или актове, на които посочената директива се позовава, които все още са в сила

                        Разпоредби на правните актове, които са засегнати от отмяната на Директива 91/692/ЕИО

                        Член на предложеното решение, който засяга правните актове

                        1) Директива 86/278/ЕИО от 12 юни 1986 г. за опазване на околната среда, и по-специално на почвата, при използване на утайки от отпадъчни води в земеделието

                        Членове 13, 14, 15, 15а и 17

                        Член 3

                        2) Директива 87/217/ЕИО на Съвета от 19 март 1987 г. относно предотвратяването и намаляването на замърсяването на околната среда с азбест

                        Член 13

                        Член 4

                        3) Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността

                        Член 21

                        Член 1

                        4) Директива 2009/31/EО на Европейския парламент и на Съвета от 23 април 2009 г. относно съхранението на въглероден диоксид се позовава на Директива 91/692/EИО

                        Членове 27, 29 и 30

                        Член 2

                        5) Регламент № 1257/2013/ЕС относно рециклирането на кораби

                        Член 21

                        Член 5

                        6) Директива 94/63/ЕО от 20 декември 1994 г. относно ограничаването на емисиите на летливи органични съединения (ЛОС), изпускани при съхранението и превоза на бензини от терминали до бензиностанции

                        Член 9

                        Член 6

                        7) Член 37, параграф 1 от Директива 2008/98/ЕО на Европейския парламент и на Съвета от 17 ноември 2008 г. относно отпадъците и за отмяна на определени директиви
                           18

                        Обхванат от законодателния пакет в областта на отпадъците

                        Обхванат от законодателния пакет в областта на отпадъците

                        8) Член 9 от Директива 2000/53/ЕО на Европейския парламент и на Съвета от 18 септември 2000 г. относно излезлите от употреба превозни средства
                           19

                        Обхванат от законодателния пакет в областта на отпадъците

                        Обхванат от законодателния пакет в областта на отпадъците

                        9) Член 15 от Директива 1999/31/ЕО на Съвета от 26 април 1999 г. относно депонирането на отпадъци
                           20

                        Обхванат от законодателния пакет в областта на отпадъците

                        Обхванат от законодателния пакет в областта на отпадъците

                        10) Член 17 от Директива 94/62/ЕО на Европейския парламент и на Съвета от 20 декември 1994 г. относно опаковките и отпадъците от опаковки
                           21

                        Обхванат от законодателния пакет в областта на отпадъците

                        Обхванат от законодателния пакет в областта на отпадъците

               Таблица 2: Преглед на отменените директиви и регламенти, които са били обхванати преди това от Директива 91/692/ЕИО

                        Отменени правни актове, които са били обхванати преди това от Директива 91/692/ЕИО

                        Дата на отмяната

                        Директива 76/160/ЕИО на Съвета от 8 декември 1975 г. относно качеството на водите за къпане
                           22
                        , изменена с член 3 от Директива 91/692/ЕИО, беше отменена с Директива 2006/7/ЕО на Европейския парламент и на Съвета от 15 февруари 2006 г. за управление качеството на водите за къпане и за отмяна на Директива 76/160/EИО
                           23
                        .

                        31 декември 2014 г.

                        Директива 76/464/ЕИО на Съвета от 4 май 1976 г. относно замърсяването, причинено от определени опасни вещества, изпуснати във водната околна среда на Общността
                           24
                        , изменена с член 2, параграф 1 от Директива 91/692/ЕИО, е отменена с Директива 2006/11/ЕО на Европейския парламент и на Съвета от 15 февруари 2006 г. година относно замърсяване, причинено от определени опасни вещества, изпуснати във водната околна среда на Общността
                           25
                        .

                        23 март 2006 г.

                        Директива 78/176/ЕИО на Съвета от 20 февруари 1978 г. относно отпадъци от производството на титанов диоксид
                           26
                        , изменена с Директива 83/29/ЕИО
                           27
                        , изменена с член 2, параграф 1 от Директива 91/692/ЕИО, беше отменена с Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността
                           28
                        .

                        7 януари 2014 г.

                        Директива 78/659/ЕИО на Съвета от 18 юли 1978 г. относно качеството на сладките води, които се нуждаят от опазване или подобряване, за да са годни за живота на рибите
                           29
                        , изменена с член 2, параграф 1 от Директива 91/692/ЕИО, беше отменена с Директива 2006/44/ЕО на Европейския парламент и на Съвета от 6 септември 2006 г. относно качеството на сладките води, които се нуждаят от опазване или подобряване с цел да бъдат годни за живота на рибите
                           30
                        , която на свой ред беше отменена с Директива 2000/60/ЕО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите
                           31
                        .

                        21 декември 2013 г.

                        Директива 79/869/ЕИО на Съвета от 9 октомври 1979 г. относно методите на измерване и честотата на вземане на проби и анализ на повърхностните води, предназначени за производството на питейна вода в държавите членки
                           32
                        , изменена с член 2, параграф 1 от Директива 91/692/ЕИО, последно изменена с Директива 81/855/ЕИО
                           33
                        , беше отменена с Директива 2000/60/ЕО.

                        21 декември 2007 г.

                        Директива 79/923/ЕИО на Съвета от 30 октомври 1979 г. относно изискванията за качеството на водите за развъждане на черупкови организми
                           34
                        , изменена с член 2, параграф 1 от Директива 91/692/ЕИО, беше отменена и кодифицирана с Директива 2006/113/ЕО на Европейския парламент и на Съвета от 12 декември 2006 г. относно изискванията за качеството на водите с черупкови организми
                           35
                        , която на свой ред беше отменена с Директива 2000/60/ЕО.

                        21 декември 2013 г.

                        Директива 80/68/ЕИО на Съвета от 17 декември 1979 г. относно опазването на подземните води от замърсяване, причинено от определени опасни вещества
                           36
                        , изменена с член 2, параграф 1 от Директива 91/692/ЕИО, беше отменена с Директива 2000/60/ЕО.

                        21 декември 2013 г.

                        Директива 82/176/ЕИО на Съвета от 22 март 1982 г. относно пределно допустимите стойности и целевите показатели за качество за заустванията на живак от отрасъла на хлор-алкална електролиза
                           37
                        , изменена с член 2, параграф 1 от Директива 91/692/ЕИО, беше отменена с Директива 2008/105/ЕО за определяне на стандарти за качество на околната среда в областта на политиката за водите
                           38
                        .

                        22 декември 2012 г.

                        Директива 83/513/ЕИО на Съвета от 26 септември 1983 г. относно пределно допустимите стойности и целевите показатели за качество за заустванията на кадмий
                           39
                        , изменена с член 2, параграф 1 от Директива 91/692/ЕИО, беше отменена с Директива 2008/105/ЕО.

                        22 декември 2012 г.

                        Директива 84/156/ЕИО на Съвета от 8 март 1984 г. за граничните стойности и целевите показатели за качество за изхвърлянията на живак от други отрасли, освен този на хлор-алкалната електролиза
                           40
                        , изменена с член 2, параграф 1 от Директива 91/692/ЕИО, беше отменена с Директива 2008/105/ЕО.

                        22 декември 2012 г.

                        Директива 84/491/ЕИО на Съвета от 9 октомври 1982 г. относно пределно допустимите стойности и целевите показатели за качество за заустванията на хексахлорциклохексан
                           41
                        , изменена с член 2, параграф 1 от Директива 91/692/ЕИО, беше отменена с Директива 2008/105/ЕО.

                        22 декември 2012 г.

                        Директива 86/280/ЕИО на Съвета от 12 юни 1986 г. относно граничните стойности и целевите показатели за качество за заустванията на някои опасни вещества от списък I на приложението към Директива 76/464/ЕИО
                           42
                        , последно изменена с Директива 90/415/ЕИО
                           43
                        , изменена с член 2, параграф 1 от Директива 91/692/ЕИО, беше отменена с Директива 2008/105/ЕО.

                        22 декември 2012 г.

                        Директива 75/440/ЕИО на Съвета от 16 юни 1975 г. относно изискванията за качество на повърхностните води, предназначени за производство на питейна вода в държавите членки
                           44
                        , изменена с член 2, параграф 2 от Директива 91/692/ЕИО, беше отменена с Директива 2000/60/ЕО.

                        21 декември 2007 г.

                        Директива 80/778/ЕИО на Съвета от 15 юли 1980 г. относно качеството на водите, предназначени за консумация от човека
                           45
                        , изменена с член 2, параграф 2 от Директива 91/692/ЕИО, беше отменена с Директива 98/83/ЕО на Съвета от 3 ноември 1998 г. относно качеството на водите, предназначени за консумация от човека
                           46
                        .

                        25 декември 2003 г.

                        Директива 85/203/ЕИО на Съвета от 7 март 1985 г. относно стандартите за качество на въздуха по отношение на азотните диоксиди
                           47
                        , изменена с Директива 85/580/ЕИО
                           48
                        , изменена с член 4, параграф 3 от Директива 91/692/ЕИО, беше отменена с Директива 1999/30/ЕО на Съвета от 22 април 1999 г. относно пределно допустимите стойности за серен двуоксид, азотен двуоксид и азотни оксиди, прахови частици и олово в околния въздух, в която не е имало позоваване на Директива 91/692/ЕИО и е отменена с Директива 2008/50/ЕО на Европейския парламент и на Съвета от 21 май 2008 г. относно качеството на атмосферния въздух и за по-чист въздух за Европа.

                        11 юни 2010 г.

                        Директива 75/716/ЕИО на Съвета от 24 ноември 1975 г. за сближаването на законодателствата на държавите членки относно съдържанието на сяра в някои течни горива
                           49
                        , изменена с член 4, параграф 2 от Директива 91/692/ЕИО, беше отменена с Директива 93/12/ЕИО
                           50
                        .

                        30 септември 1994 г.

                        Директива 84/360/ЕИО на Съвета от 28 юни 1984 г. относно борбата със замърсяването на въздуха от промишлени инсталации
                           51
                        , изменена с член 4, параграф 2 от Директива 91/692/ЕИО, беше отменена с Директива 2008/1/ЕО на Европейския парламент и на Съвета от 15 януари 2008 г. за комплексно предотвратяване и контрол на замърсяването
                           52
                        , която на свой ред беше отменена с Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността
                           53
                        .

                        7 януари 2014 г.

                        Директива 80/779/ЕИО на Съвета от 15 юли относно граничните стойности за качество на въздуха и ориентировъчните стойности за серен двуокис и суспендирани частици
                           54
                        , изменена с член 4, параграф 1 и параграф 3 от Директива 91/692/ЕИО, беше отменена с Директива 1999/30/ЕО
                           55
                        , която на свой ред беше отменена, считано от 11 юни 2010 г., с Директива 2008/50/ЕО.

                        11 юни 2010 г.

                        Директива 82/884/ЕИО на Съвета от 3 декември 1982 г. относно пределно допустимите стойности на олово във въздуха
                           56
                        , изменена с член 4, параграф 1 и параграф 3 от Директива 91/692/ЕИО, беше отменена с Директива 1999/30/ЕО, която на свой ред беше отменена с Директива 2008/50/ЕО.

                        11 юни 2010 г.

                        Директива 85/203/ЕИО на Съвета от 7 март 1985 г. относно стандартите за качество на въздуха по отношение на азотните диоксиди
                           57
                        , изменена с Директива 85/580/ЕИО
                           58
                        , изменена с член 4, параграф 1 и параграф 3 от Директива 91/692/ЕИО, беше отменена с Директива 1999/30/ЕО, която на свой ред беше отменена с Директива 2008/50/ЕО.

                        11 юни 2010 г.

                        Директива 75/439/ЕИО на Съвета от 16 юни 1975 г. относно обезвреждането на отработени масла
                           59
                        , изменена с член 5 от Директива 91/692/ЕИО, беше отменена с Директива 2008/98/ЕО на Европейския парламент и на Съвета от 19 ноември 2008 г. относно отпадъците
                           60
                        .

                        12 декември 2010 г.

                        Директива 75/442/ЕИО на Съвета от 15 юли 1975 г. относно отпадъците
                           61
                        , изменена с член 5 от Директива 91/692/ЕИО, беше отменена с Директива 2006/12/ЕО на Европейския парламент и на Съвета от 5 април 2006 г. относно отпадъците, която на свой ред беше отменена с Директива 2008/98/ЕО
                           62
                        .

                        11 декември 2010 г.

                        Директива 76/403/ЕИО на Съвета от 6 април 1976 г. за обезвреждането на полихлорирани бифенили и полихлорирани терфенили
                           63
                        , изменена с член 5 от Директива 91/692/ЕИО, беше отменена с Директива 96/59/ЕО на Европейския парламент и на Съвета от 16 септември 1996 г. за обезвреждането на полихлорирани бифенили и полихлорирани терфенили (ПХБ/ПХТ)
                           64
                        .

                        16 септември 1996 г.

                        Директива 78/319/ЕИО на Съвета от 20 март 1978 г. относно токсичните и опасни отпадъци
                           65
                        , изменена с член 5 от Директива 91/692/ЕИО, беше отменена с Директива 91/689/ЕИО на Съвета от 12 декември 1991 г. относно опасните отпадъци
                           66
                        .

                        27 юни 1995 г.

                        Директива 84/631/ЕИО на Съвета от 6 декември 1984 г. относно надзора и контрола в рамките на Европейската общност на трансграничния превоз на опасни отпадъци
                           67
                        , изменена с член 5 от Директива 91/692/ЕИО, беше отменена с Регламент (ЕИО) № 259/93 на Съвета от 1 февруари 1993 г. относно надзора и контрола върху превози на отпадъци в рамките на, за и от Европейската общност
                           68
                        , който на свой ред беше отменен с Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци
                           69
                        .

                        11 юли 2007 г.

                        Директива 85/339/ЕИО на Съвета от 27 юни 1985 г. относно опаковки за течности за консумация от човека
                           70
                        , изменена с член 5 от Директива 91/692/ЕИО, беше отменена с Директива 94/62/ЕО на Съвета от 20 декември 1994 г. относно опаковките и отпадъците от опаковки
                           71
                        .

                        29 юни 1996 г.

               Таблица 3: Преглед на актовете за изпълнение, които остават в сила, които следва да бъдат отменени или които следва да бъдат обявени за остарели

                        Правни актове, приети съгласно Директива 91/692/ЕИО

                        Оставащи в сила

                        Предлага се да бъдат обявени за остарели

                        Предлага се да бъдат отменени

                        1) Решение за изпълнение 2014/166/ЕС на Комисията от 21 март 2014 г. за изменение на Решение 2005/381/ЕО по отношение на въпросника за докладване на прилагането на Директива 2003/87/ЕО на Европейския парламент и на Съвета (нотифицирано под номер C(2014) 1726).
                           72

                        

                        2) Решение 2005/381/ЕО на Комисията от 4 май 2005 г. за установяване на въпросник за отчитане прилагането на Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (нотифицирано под номер C(2005) 1359)
                           73
                        .

                        

                        3) Решение 2006/803/ЕО на Комисията от 23 ноември 2006 г. за изменение на Решение 2005/381/ЕО за установяване на въпросник за отчитане прилагането на Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (нотифицирано под номер С(2006) 5546)
                           74
                        .

                        

                        4) Решение на Комисията от 18.4.2012 г. за формулиране на въпросник, който да бъде използван за докладване относно прилагането на Директива 2008/98/ЕО на Европейския парламент и на Съвета относно отпадъците
                           75
                        .

                        

                        5) Решение 2004/249/ЕО на Комисията от 11 март 2004 г. относно изпълнението на Директива 2002/96/ЕО (ОЕЕО)
                           76
                        .

                        

                        6) Решение 2007/151/ЕО на Комисията от 6 март 2007 г. за изменение на решения 94/741/ЕО и 97/622/ЕО относно въпросниците за докладите за прилагането на Директива 2006/12/ЕО на Европейския парламент и на Съвета относно отпадъците и за прилагането на Директива 91/689/ЕИО на Съвета относно опасните отпадъци
                           77
                        .

                        

                        7) Решение 2000/738/ЕО на Комисията от 17 ноември 2000 г. относно въпросника към докладите на държавите членки за прилагането на Директива 1999/31/ЕО относно депонирането на отпадъци
                           78
                        .

                        

                        8) Решение 2001/753/ЕО на Комисията от 17 октомври 2001 г. относно въпросник за докладите на държавите членки във връзка с прилагане на Директива 2000/53/ЕО на Европейския парламент и на Съвета относно излезлите от употреба превозни средства
                           79
                        .

                        

                        9) Решение 97/622/ЕО на Комисията от 27 май 1997 г. относно въпросниците за докладите на държавите членки за прилагането на някои директиви в областта на отпадъците
                           80
                        .

                        

                        10) Решение 94/741/ЕО на Комисията от 24 октомври 1994 г. относно въпросниците за докладите на държавите членки за прилагането на някои директиви в областта на отпадъците
                           81
                        .

                        

                        11) Решение за изпълнение 2011/632/ЕС на Комисията от 21 септември 2011 г. за създаване на въпросник, предвиден за използване при изготвянето на доклади за прилагането на Директива 2000/76/ЕО на Европейския парламент и на Съвета относно изгарянето на отпадъци
                           82
                        .

                        

                        12) Решение 2011/92/ЕС на Комисията от 10 февруари 2011 г. за въвеждане на въпросник, който трябва да се използва за първоначалния доклад за прилагането на Директива 2009/31/ЕО на Европейския парламент и на Съвета относно съхранението на въглероден диоксид в геоложки формации
                           83
                        .

                        

                        13) Решение 2010/681/ЕС на Комисията от 9 ноември 2010 г. относно въпросника за докладите на държавите членки за прилагането на Директива 1999/13/ЕО на Съвета за ограничаване на емисиите на летливи органични съединения, дължащи се на употребата на органични разтворители при определени дейности и инсталации през периода 2011—2013 г.
                           84

                        

                        14) Решение 2007/531/ЕО на Комисията от 26 юли 2007 г. относно въпросник към докладите на държавите членки относно прилагането на Директива 1999/13/ЕО на Съвета за ограничаване на емисиите на летливи органични съединения, дължащи се на употребата на органични разтворители в определени дейности и инсталации през периода 2008—2010 г.
                           85

                        

                        15) Решение 2003/241/ЕО на Комисията от 26 март 2003 г. за изменение на Решение 1999/391/ЕО на Комисията от 31 май 1999 г. относно въпросника във връзка с Директива 96/61/ЕО на Съвета относно комплексно предотвратяване и контрол на замърсяването на околната среда
                           86
                        .

                        

                        16) Решение 2002/605/ЕО на Комисията от 17 юли 2002 г. относно въпросника във връзка с Директива 96/82/ЕО на Съвета относно контрола на опасностите от големи аварии, които включват опасни вещества
                           87
                        .

                        

                        17) Решение 1999/391/ЕО на Комисията от 31 май 1999 г. относно въпросника във връзка с Директива 96/61/ЕО на Съвета относно комплексно предотвратяване и контрол на замърсяването на околната среда.
                           88

                        

                        18) Решение 1999/314/ЕО на Комисията от 9 април 1999 г. относно въпросника във връзка с Директива 96/82/ЕО на Съвета относно контрола на опасностите от големи аварии, които включват опасни вещества
                           89
                        .

                        

                        19) Решение 98/184/ЕО на Комисията от 25 февруари 1998 г. относно въпросник за докладите на държавите членки по прилагането на Директива 94/67/EО на Съвета относно изгарянето на опасни отпадъци
                           90
                        .

                        

                        20) Решение 96/511/ЕО на Комисията от 29 юли 1996 г. относно въпросниците, предвидени в Директиви 80/779/ЕИО, 82/884/ЕИО, 84/360/ЕИО и 85/203/ЕИО на Съвета
                           91
                        .

                        

                        21) Решение 96/302/ЕО на Комисията от 17 април 1996 г. за установяване на формата, в която да бъде предоставена информацията по член 8, параграф 3 от Директива 91/689/ЕИО на Съвета за опасните отпадъци
                           92
                        .

                        

                        22) Решение 92/446/ЕИО на Комисията от 27 юли 1992 г. относно въпросниците към директивите за водния сектор беше изменено с Решение 95/337/ЕО на Комисията от 25 юли 1995 г. относно въпросниците към директивите за водния сектор
                           93
                        .

                        

                        23) Решение 95/337/ЕО на Комисията от 25 юли 1995 г. за изменение на Решение 92/446/ЕИО от 27 юли 1992 г. относно въпросниците към директивите за водния сектор
                           94
                        .

                        

               Оценка на въздействието

               Още в рамките на изготвянето на Съобщението за Обща информационна система за околната среда (SEIS)
                  95
                беше направена оценка на икономическото и социалното въздействие, както и на въздействието върху околната среда; беше проведена и една по-широка консултация. Впоследствие залегналият в основата на процеса анализ беше актуализиран и беше изготвен подробен информационен документ
                  96
               . Това предостави достатъчно основания за предложението за отмяна и направи ненужно изготвянето на допълнителна оценка на въздействието.

               Избраните инструменти за постигане на целите — двете решения и съобщението — не биха променили на практика докладването. Причината за това е, че предложеният за отмяна законодателен пакет ще доведе до по-голяма правна яснота чрез премахване на вече остарели разпоредби и ще рационализира редица задължения за докладване чрез „лисабонизацията“
                  97
                на процедурите. Повишаването на ефективността се очаква да бъде постигнато чрез опростяване на достиженията на правото на ЕС, това означава, че то няма да доведе до икономически ползи, а по-скоро до технически и правни такива. Въпреки това няма количествени данни за разходите и/или ползите, които може да бъдат реализирани пряко във връзка с отмяната, най-вече защото голяма част от първоначалните задължения съгласно директивата на практика са вече остарели.

               3.ПРАВНИ ЕЛЕМЕНТИ НА ПРЕДЛОЖЕНИЕТО

               Обобщение на предлаганите мерки

               С предложението за отмяна при докладването в областта на околната среда се набелязват правни мерки, които са остарели, или по целесъобразност съществуващите разпоредби са заменени с подходящи позовавания на Регламент (ЕС) № 182/2011.

               Правно основание

               Правното основание за приемане на решението за отмяна е член 192 от Договора за функционирането на Европейския съюз (ДФЕС).

               Принципи на субсидиарност и пропорционалност

               Мерките, за които се отнася настоящото предложение, са остарели, тъй като тяхното съдържание е било включено в последващи актове или защото са изгубили актуалност поради временния си характер. Следователно отмяната на тези мерки е в съответствие с принципите на субсидиарност и пропорционалност. Приемането на необходимите за целта мерки следва да се извърши от законодателя на Съюза.

               Основни правни разпоредби на предложението за решение

               Член 1

               Приема се изменение на член 21, параграф 1 от Директива 2003/87/ЕО на Европейския парламент и на Съвета от 23 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета чрез включване на позоваване на Регламент (ЕС) № 182/2011.

               Член 2

               Приема се изменение на член 27, параграф 1 от Директива 2009/31/ЕО на Европейския парламент и на Съвета от 23 април 2009 г. относно съхранението на въглероден диоксид в геоложки формации чрез включване на позоваване на Регламент (ЕС) № 182/2011 и се привежда член 29 от Директива 2009/31/ЕО, в който се предвижда използването на процедурата по регулиране с контрол, в съответствие с член 290 от ДФЕС.

               Член 3

               Приема се изменение на членове 13, 15 и 17 и се създава нов член 15а от Директива 86/278/ЕИО на Съвета от 12 юни 1986 г. за опазване на околната среда, и по-специално на почвата, при използване на утайки от отпадъчни води в земеделието чрез включване на позовавания на Регламент (ЕС) № 182/2011.

               Член 4

               Приема се изменение на член 13 от Директива 87/217/ЕИО от 19 март 1987 г. относно предотвратяването и намаляването на замърсяването на околната среда с азбест като се заличава първият параграф от него.

               Член 5

               Приема се изменение на член 21, параграф 2 от Регламент (ЕС) № 1257/2013 относно рециклирането на кораби.

               Член 6

               Приема се изменение на Директива 94/63/ЕО на Европейския парламент и на Съвета от 20 декември 1994 г. относно ограничаването на емисиите на летливи органични съединения (ЛОС), изпускани при съхранението и превоза на бензини от терминали до бензиностанции, чрез изменяне на член 4, параграф 4 и на член 6, параграф 4, както и чрез заличаване на първото изречение от член 9 относно мониторинга и изготвянето на доклади.

               Член 7 и член 8

               Приема се отмяната на директивата и датата на влизане в сила и прилагане на правния акт за отмяна. Влизането в сила следва да бъде приведено в съответствие с предложението относно кръговата икономика
                  98
               , което обхваща разпоредби на Директива 2008/98/ЕО на Европейския парламент и на Съвета от 17 ноември 2008 г. относно отпадъците и за отмяна на определени директиви, Директива 2000/53/ЕО на Европейския парламент и на Съвета от 18 септември 2000 г. относно излезлите от употреба превозни средства, Директива 1999/31/ЕО на Съвета от 26 април 1999 г. относно депонирането на отпадъци и Директива 94/62/ЕО на Съвета и Европейския парламент от 20 декември 1994 г. относно опаковките и отпадъците от опаковки, както и с предложението за директива за изменение на Директива 2003/87/ЕО за засилване на разходоефективните намаления на емисии и на нисковъглеродните инвестиции
                  99
               .

               Избор на инструмент

               Предложен инструмент: Решение на Европейския парламент и на Съвета.

               4.ОТРАЖЕНИЕ ВЪРХУ БЮДЖЕТА

               Предложението не оказва въздействие върху бюджета.

               2016/0394 (COD)

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за изменение на Директива 87/217/ЕИО на Съвета, Директива 2003/87/ЕО на Европейския парламент и на Съвета, Директива 2009/31/ЕО на Европейския парламент и на Съвета, Регламент (ЕС) № 1257/2013 на Европейския парламент и на Съвета, Директива 86/278/ЕИО на Съвета и Директива 94/63/ЕО на Съвета по отношение на процедурните правила при докладването в областта на околната среда и за отмяна на Директива 91/692/ЕИО на Съвета

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз, и по-специално член 192, параграф 1 от него,

               като взеха предвид предложението на Европейската комисия,

               след предаване на проекта на законодателния акт на националните парламенти,

               като взеха предвид становището на Европейския икономически и социален комитет
                  100
               ,

               като взеха предвид становището на Комитета на регионите
                  101
               ,

               в съответствие с обикновената законодателна процедура,

               като имат предвид, че:

               (1)Директива 86/278/ЕИО на Съвета
                  102
                и Директива 87/217/ЕИО на Съвета
                  103
                се основават на членове 100 и 235 от Договора за създаване на Европейската общност, понастоящем членове 115 и 352 от Договора за функционирането на Европейския съюз (ДФЕС). Измененията на посочените директиви са свързани с политиката на Съюза в областта на околната среда и са пряка последица от отмяната на Директива 91/692/ЕИО на Съвета
                  104
                въз основа на член 192, параграф 1 от ДФЕС. Поради това е целесъобразно да се изменят директиви 86/278/ЕИО и 87/217/ЕИО въз основа на член 192, параграф 1 от ДФЕС.

               (2)Директива 94/63/ЕО на Европейския парламент и на Съвета
                  105
                се базира на член 100а от Договора за създаване на Европейската общност, сега член 114 от ДФЕС. Измененията на посочената директива са свързани с политиката на Съюза в областта на околната среда и са пряка последица от отмяната на Директива 91/692/ЕИО въз основа на член 192, параграф 1 от ДФЕС. Поради това е целесъобразно да се измени Директива 94/63/ЕО въз основа на член 192, параграф 1 от ДФЕС.

               (3)Директива 91/692/ЕИО беше приета, за да се рационализират и подобрят на секторна основа разпоредбите за предаването на информация и публикуването на доклади във връзка с някои директиви относно защитата на околната среда. С оглед постигане на тази цел с Директива 91/692/ЕИО се изменят няколко директиви, за да се въведат единни изисквания за докладване.

               (4)Изпълнението на изискванията за докладване, въведени с Директива 91/692/ЕИО, е затрудняващо и неефективно. Много актове на Съюза, изменени с Директива 91/692/ЕИО, са заменени и вече не съдържат изискванията за докладване, въведени с Директива 91/692/ЕИО. Например Директива 2000/60/ЕО на Европейския парламент и на Съвета
                  106
                отменя седем акта на Съюза в областта на политиката за водите и не приема системата за докладване, въведена с Директива 91/692/ЕИО. В Директива 2010/75/ЕС на Европейския парламент и на Съвета
                  107
                не се съдържа позоваване на Директива 91/692/ЕИО и се предвижда отделна система за докладване.

               (5)Освен това в Директива 91/692/ЕИО не се предвижда използването на електронни инструменти. С успешното развитие на системата Reportnet на Европейската агенция за околната среда и секторните инициативи за рационализиране на докладването (например Европейската информационна система за водите) необходимостта и ефективността на един хоризонтален инструмент относно докладването все повече се поставят под въпрос. И накрая, с приемането на Директива 2007/2/ЕО на Европейския парламент и на Съвета
                  108
               , както и свързаното с това разработване на Общата информационна система за околната среда
                  109
               , се въведе по-съвременен и по-ефективен, хоризонтален подход към управлението на информацията и докладването, свързани с политиката на ЕС в областта на околната среда.

               (6)Поради това Директива 91/692/ЕИО следва да бъде отменена.

               (7)По-голямата част от директивите, изменени с Директива 91/692/ЕИО, вече не са в сила. Директива 87/217/ЕИО и Директива 86/278/ЕИО обаче все още са в сила.

               (8)Съгласно Директива 86/278/ЕИО от държавите членки се изисква да представят доклад относно прилагането на посочената директива въз основата на въпросник или тезисен план, съставен от Комисията в съответствие с процедурата, предвидена в Директива 91/692/ЕИО. С цел да се избегне правен вакуум вследствие на отмяната на Директива 91/692/ЕИО е необходимо да се замени позоваването на Директива 91/692/ЕИО с позоваване на процедурата, посочена в Директива 86/278/ЕИО.

               (9)Докладване по Директива 87/217/ЕИО вече не е необходимо в държавите членки след приемането на Регламент (ЕО) № 1907/2006 на Европейския парламент и на Съвета
                  110
               , в който се предвижда постепенното преустановяване на производството и използването на азбест и на продукти, съдържащи азбест, в Съюза. Поради това е уместно да се премахнат изискванията за докладване, посочени в Директива 87/217/ЕИО.

               (10)След приемането на Директива 91/692/ЕО в следните регламенти и директиви е включено позоваване на Директива 91/692/ЕО: Директива 94/62/ЕО на Европейския парламент и на Съвета
                  111
               , Директива 94/63/ЕО, Директива 1999/31/EО на Съвета
                  112
               , Директива 2000/53/EО на Европейския парламент и на Съвета
                  113
               , Директива 2003/87/EО на Европейския парламент и на Съвета
                  114
               , Директива 2008/98/EО на Европейския парламент и на Съвета
                  115
               , Директива 2009/31/EО на Европейския парламент и на Съвета
                  116
                и Регламент (EС) № 1257/2013 на Европейския парламент и на Съвета
                  117
               .

               (11)Като част от план за действие на ЕС за кръговата икономика
                  118
                Комисията предложи да се изменят директиви 2008/98/ЕО, 94/62/ЕО, 1999/31/ЕО и 2000/53/ЕО, за да се замени позоваването на Директива 91/692/ЕИО. С цел да се гарантира, че не се получава правен вакуум вследствие на отмяната на Директива 91/692/ЕИО, настоящото решение следва да се прилага от датата на прилагане на актовете, предложени в рамките на пакета за кръговата икономика.

               (12)Съгласно Директива 2009/31/ЕО и Директива 2003/87/EО от държавите членки се изисква да представят доклад относно прилагането на посочените директиви въз основата на въпросник или тезисен план, съставен от Комисията в съответствие с процедурата, предвидена в Директива 91/692/ЕИО. С цел да се избегне правен вакуум вследствие на отмяната на Директива 91/692/ЕИО е необходимо да се замени позоваването на Директива 91/692/ЕИО с позоваване на процедурата, посочена в съответната директива.

               (13)С цел да се гарантира, че някои разпоредби на приложенията към Директива 86/278/ЕИО са актуални, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз по отношение на приспособяването на тези разпоредби към научно-техническия прогрес. С цел да се гарантира, че приложенията към Директива 2009/31/ЕО са актуални, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз по отношение на приспособяването на тези приложения към научно-техническия прогрес. От особена важност е по време на подготвителната си работа Комисията да проведе подходящи консултации, включително на експертно равнище, и тези консултации да бъдат проведени в съответствие с принципите, заложени в Междуинституционалното споразумение за по-добро законотворчество от 13 април 2016 г. По-специално, с цел осигуряване на равно участие при подготовката на делегираните актове Европейският парламент и Съветът получават всички документи едновременно с експертите от държавите членки, като техните експерти получават систематично достъп до заседанията на експертните групи на Комисията, занимаващи се с подготовката на делегираните актове.

               (14)В Регламент (ЕС) № 1257/2013 се съдържа позоваване на Директива 91/692/ЕИО. Съответната разпоредба се отнася до първия период на докладване, който вече е изтекъл. Поради това съответната разпоредба следва да бъде заличена.

               (15)Изискването за докладване, посочено в Директива 94/63/ЕО, вече не е необходимо за целите на мониторинга на изпълнението на Директива 94/63/ЕО. Поради това съответната разпоредба следва да бъде заличена.

               (16)Поради това директиви 87/217/ЕИО, 2003/87/ЕО и 2009/31/ЕО, Регламент (ЕС) № 1257/2013 и директиви 86/278/ЕИО и 94/63/ЕО следва да бъдат съответно изменени,

               ПРИЕХА НАСТОЯЩОТО РЕШЕНИЕ:

               Член 1
                  Изменение на Директива 2003/87/EО

               В член 21, параграф 1 от Директива 2003/87/ЕО четвъртото изречение се заменя със следното:

               „Докладът се изготвя въз основа на въпросник или тезисен план, който се приема от Комисията под формата на актове за изпълнение. Тези актове за изпълнение се приемат в съответствие с процедурата по разглеждане, посочена в член 22а, параграф 2.“

               Член 2
                  Изменения на Директива 2009/31/ЕО

               Директива 2009/31/ЕО се изменя, както следва:

               1)В член 27, параграф 1 третото изречение се заменя със следното:

               „Докладът се изготвя въз основа на въпросник или тезисен план, който се приема от Комисията под формата на актове за изпълнение. Тези актове за изпълнение се приемат в съответствие с процедурата по разглеждане, посочена в член 30, параграф 2.“

               2)Член 29 се заменя със следното:

               „Член 29
               Изменения на приложенията

               На Комисията се предоставя правомощието да приема делегирани актове в съответствие с член 29а относно приспособяването на приложенията към научно-техническия прогрес.“

               3) Вмъква се следният член 29a:

               „Член 29a
               Упражняване на делегираните правомощия

               1.
                     Правомощието да приема делегирани актове се предоставя на Комисията при спазване на предвидените в настоящия член условия.

               2.
                     Правомощието да приема делегирани актове, посочено в член 29, се предоставя на Комисията за неопределен срок, считано от [датата на влизане в сила на настоящото решение].

               3.
                     Делегирането на правомощия, посочено в член 29, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. Оттеглянето поражда действие в деня след публикуването на решението в Официален вестник на Европейския съюз или на по-късна дата, посочена в решението. То не засяга действителността на делегираните актове, които вече са в сила.

               4.
                     Преди приемането на делегиран акт Комисията провежда консултации с експерти, определени от всяка държава членка, в съответствие с принципите, заложени в Междуинституционалното споразумение за по-добро законотворчество от 13 април 2016 г.

               5.
                     Веднага след като приеме делегиран акт, Комисията уведомява за това едновременно Европейския парламент и Съвета.

               6.
                     Делегиран акт, приет съгласно член 29, влиза в сила единствено ако нито Европейският парламент, нито Съветът не са представили възражения в срок от два месеца след нотифицирането на същия акт на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Посоченият срок се удължава с два месеца по инициатива на Европейския парламент или на Съвета.“

               4)Член 30 се заменя със следното:

               „Член 30
               Процедура на комитет

               1.
                     Комисията се подпомага от Комитета по изменението на климата, създаден с член 26 от Регламент (ЕС) № 525/2013 на Европейския парламент и на Съвета*. Този комитет е комитет по смисъла на Регламент (ЕС) № 182/2011 на Европейския парламент и на Съвета**.

               2.
                     При позоваване на настоящия параграф се прилага член 5 от Регламент (ЕС) № 182/2011.

               ______________________________________

               *
                     Регламент (ЕС) № 525/2013 на Европейския парламент и на Съвета от 21 май 2013 г. относно механизъм за мониторинг и докладване на емисиите на парникови газове и за докладване на друга информация, свързана с изменението на климата, на национално равнище и на равнището на Съюза и отмяна на Решение № 280/2004/ЕО (ОВ L 165, 18.6.2013 г., стр. 13).

               **
                     Регламент (ЕС) № 182/2011 на Европейския парламент и на Съвета от 16 февруари 2011 година за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).“

               Член 3
                  Изменения на Директива 86/278/ЕИО

               Директива 86/278/ЕИО се изменя, както следва:

               1) Член 13 се заменя със следното:

               „Член 13

               На Комисията се предоставя правомощието да приема делегирани актове в съответствие с член 15а за приспособяването на приложенията към научно-техническия прогрес.

               Първият параграф не се прилага за параметрите и стойностите, включени в приложения I A, I Б и I B, всички фактори, които е вероятно да се отразят на измерването на стойностите, и параметрите за анализ, посочени в приложения II A и II Б.“;

               2) Член 14 се заличава;

               3) Член 15 се заменя със следното:

               „Член 15

               1.
                     Комисията се подпомага от Комитета, създаден съгласно член 39 от Директива 2008/98/ЕИО на Европейския парламент и на Съвета*. Този комитет е комитет по смисъла на Регламент (ЕС) № 182/2011 на Европейския парламент и на Съвета**.

               2.
                     При позоваване на настоящия параграф се прилага член 5 от Регламент (ЕС) № 182/2011.

               _______________________________________________

               *
                     Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).

               **
                     Регламент (ЕС) № 182/2011 на Европейския парламент и на Съвета от 16 февруари 2011 година за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).“

               4. Добавя се следният член 15a:

               „Член 15a

               1. Правомощието да приема делегирани актове се предоставя на Комисията при спазване на предвидените в настоящия член условия.

               2. Правомощието да приема делегирани актове, посочено в член 13, се предоставя на Комисията за неопределен срок, считано от датата на влизане в сила на настоящата директива.

               3. Делегирането на правомощия, посочено в член 13, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. Оттеглянето поражда действие в деня след публикуването на решението в Официален вестник на Европейския съюз или на по-късна дата, посочена в решението. То не засяга действителността на делегираните актове, които вече са в сила.

               4. Преди приемането на делегиран акт Комисията провежда консултации с експерти, определени от всяка държава членка, в съответствие с принципите, заложени в Междуинституционалното споразумение за по-добро законотворчество от 13 април 2016 г.

               5. Веднага след като приеме делегиран акт, Комисията уведомява за това едновременно Европейския парламент и Съвета.

               6. Делегиран акт, приет съгласно член 13, влиза в сила единствено ако нито Европейският парламент, нито Съветът не са представили възражения в срок от два месеца след нотифицирането на същия акт на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Посоченият срок се удължава с два месеца по инициатива на Европейския парламент или на Съвета.“

               5) В член 17, параграф 1, второто изречение се заменя със следното:

               „Секторните доклади се изготвят въз основа на въпросник или тезисен план, който се приема от Комисията под формата на акт за изпълнение. Актът за изпълнение се приема в съответствие с процедурата по разглеждане, посочена в член 15, параграф 2.“

               Член 4
                  Изменение на Директива 87/217/ЕИО

               Член 13, параграф 1 от Директива 87/217/ЕИО се заличава.

               Член 5
                  Изменение на Регламент (ЕС) № 1257/2013

               Член 21, параграф 2 от Регламент (ЕС) № 1257/2013 се заменя със следното:

               „2. Всеки доклад обхваща три години и се предава в електронен вид на Комисията не по-късно от девет месеца след края на тригодишния период, за който се отнася.

               Първият електронен доклад обхваща периода от датата на публикуване на Европейския списък до 31 декември 2018 г.“

               Член 6
                  Изменения на Директива 94/63/ЕО

               Директива 94/63/ЕО се изменя, както следва:

               1) В член 4, параграф 4 втората алинея се заменя със следното:

               „Държавите членки информират Комисията за съответните терминали, предмет на дерогация.“

               2) В член 6, параграф 4, втората алинея се заменя със следното:

               „Държавите членки информират Комисията за областите, в които те възнамеряват да предоставят такава дерогация и впоследствие — за всички промени в тези области.“

               3) В член 9 първото изречение се заличава.

               Член 7
                  Отмяна на Директива 91/692/ЕИО

               Директива 91/692/ЕИО се отменя.

               Член 8
                  Влизане в сила и прилагане

               Настоящото решение влиза в сила на двадесетия ден след деня на публикуването му в Официален вестник на Европейския съюз.

               То се прилага от [Служба за публикации: ДАТА на влизане в сила на изменението на член 37, параграф 1
                  119
                от Директива 2008/98/ЕО, изменението на член 9
                  120
                от Директива 2000/53/ЕО, изменението на член 15
                  121
                от Директива 1999/31/ЕО и изменението на член 17
                  122
                от Директива 94/62/ЕО].

               Член 1 се прилага от [Служба за публикации: ДАТАТА на влизане в сила на изменението на член 22а от Директива 2003/87/EC
                  123
               ].

               Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 123, 12.5.2016 г., стр. 1—14.

                     (2)
                  COM(2014) 368 „Програма за пригодност и резултатност на регулаторната рамка (REFIT): настояща ситуация и перспективи“, в част III относно „Бъдещи инициативи по програма REFIT“.

                     (3)
                  COM(2015) 215 от 19 май 2015 г.

                     (4)
                  COM(2015) 610 от 27 октомври 2015 г.

                     (5)
                  ОВ L 37, 11.2.2011 г., стр. 19—24.

                     (6)
                  ОВ L 292, 10.11.2010 г., стр. 65—67.

                     (7)
                  Достъпно на: http://ec.europa.eu/environment/legal/reporting/other_actions_en.htm

                     (8)
                  Директива за пречистването на градските отпадъчни води.

                     (9)
                  Директива за нитратите.

                     (10)
                  Рамкова директива за водите.

                     (11)
                  Директива относно емисиите от промишлеността.

                     (12)
                  Директивата за КПКЗ.

                     (13)
                  COM(2008) 46 от 1 февруари 2008 г.

                     (14)
                  Съобщение на Комисията до Съвета, Европейския парламент, Европейския икономически и социален комитет и Комитета на регионите — За Обща информационна система за околната среда (SEIS) {SEC(2008) 111} {SEC(2008) 112}/* COM/2008/0046 окончателен *.

                     (15)
                  SWD(2013) 18 от 25 януари 2013 г.

                     (16)
                  Решение 2011/92/ЕС на Комисията от 10 февруари 2011 г. (ОВ L 37, 11.2.2011 г., стр. 19–24) и Решение 2010/681/ЕС на Комисията от 9 ноември 2010 г. (ОВ L 292, 10.11.2010 г., стр. 65—67).

                     (17)
                  То е достъпно на следния интернет адрес: http://ec.europa.eu/environment/legal/reporting/index_en.htm

                     (18)
                  Член 37, параграф 1.

                     (19)
                  Член 9.

                     (20)
                  Член 15.

                     (21)
                  COM (2015) 595 final; COM (2015) 593 final; COM (2015) 594 final; СОМ(2015) 596 final.

                     (22)
                  ОВ L 31, 5.2.1976 г., стр. 1—7.

                     (23)
                  ОВ L 64, 4.3.2006 г., стр. 37—51.

                     (24)
                  ОВ L 129, 18.5.1976 г., стр. 23—29.

                     (25)
                  ОВ L 64, 4.3.2006 г., стр. 52—59.

                     (26)
                  ОВ L 54, 25.2.1978 г., стр. 19–24.

                     (27)
                  ОВ L 032 , 3.2.1983 г., стр. 0028.

                     (28)
                  ОВ L 334, 17.12.2010 г., стр. 17—119.

                     (29)
                  ОВ L 222, 14.8.1978 г., стр. 1—10.

                     (30)
                  ОВ L 264, 25.9.2006 г., стр. 20—31.

                     (31)
                  ОВ L 327, 22.12.2000 г., стр. 1—73.

                     (32)
                  ОВ L 271, 29.10.1979 г., стр. 44—53.

                     (33)
                  ОВ L 319, 7.11.1981 г., стр. 16.

                     (34)
                  ОВ L 281, 10.11.1979 г., стр. 47—53.

                     (35)
                  ОВ L 376, 27.12.2006 г., стр. 14—20.

                     (36)
                  ОВ L 20, 26.1.1980 г., стр. 43—48.

                     (37)
                  ОВ L 81, 27.3.1982 г., стр. 29—34.

                     (38)
                  ОВ L 348, 24.12.2008 г., стр. 84—97.

                     (39)
                  ОВ L 291 , 24.10.1983 г., стр. 0001—0008.

                     (40)
                  ОВ L 74, 17.3.1984 г., стр. 49—54.

                     (41)
                  ОВ L 274, 17.10.1984 г., стр. 11—17.

                     (42)
                  ОВ L 181, 4.7.1986 г., стр. 16—27.

                     (43)
                  ОВ L 219 , 14.8.1990 г., стр. 0049—0057.

                     (44)
                  ОВ L 194, 25.7.1975 г., стр. 26—31.

                     (45)
                  ОВ L 229, 30.8.1980 г., стр. 11—29.

                     (46)
                  ОВ L 330, 5.12.1998 г., стр. 32—54.

                     (47)
                  ОВ L 087 , 27.3.1985 г., стр. 0001—0007.

                     (48)
                  ОВ L 372, 31.12.1985 г., стр. 36.

                     (49)
                  ОВ L 307, 27.11.1975 г., стр. 22—24.

                     (50)
                  ОВ L 74, 27.3.1993 г., стр. 81—83.

                     (51)
                  ОВ L 188, 16.7.1984 г., стр. 20—25.

                     (52)
                  ОВ L 24, 29.1.2008 г., стр. 8—29.

                     (53)
                  ОВ L 334, 17.12.2010 г., стр. 17—119.

                     (54)
                  ОВ L 229 , 30.8.1980 г., стр. 0030—0048.

                     (55)
                  ОВ L 163, 29.6.1999 г., стр. 41—60.

                     (56)
                  ОВ L 378 , 31.12.1982 г., стр. 0015—0018.

                     (57)
                  ОВ L 087, 27.3.1985 г., стр. 0001—0007.

                     (58)
                  ОВ L 372, 31.12.1985 г., стр. 36.

                     (59)
                  ОВ L 194, 25.7.1975 г., стр. 23—25.

                     (60)
                  ОВ L 312, 22.11.2008 г., стр. 3—30.

                     (61)
                  ОВ L 194, 25.7.1975 г., стр. 39—41.

                     (62)
                  ОВ L 114, 27.4.2006 г., стр. 9—21.

                     (63)
                  ОВ L 108, 26.4.1976 г., стр. 0041—0042.

                     (64)
                  ОВ L 243, 24.9.1996 г., стр. 31—35.

                     (65)
                  ОВ L 84, 31.3.1978 г., стр. 43—48.

                     (66)
                  ОВ L 377, 31.12.1991 г., стр. 0020—0027.

                     (67)
                  ОВ L 326, 13.12.1984 г., стр. 31—41.

                     (68)
                  ОВ L 30, 6.2.1993 г., стр. 1—28.

                     (69)
                  ОВ L 190, 12.7.2006 г., стр. 1—98.

                     (70)
                  ОВ L 176, 6.7.1985 г., стр. 0018—0021.

                     (71)
                  ОВ L 365, 31.12.1994 г., стр. 10—23.

                     (72)
                  ОВ L 89, 25.3.2014 г., стр. 45—76.

                     (73)

                     ОВ L 126, 19.5.2005 г., стр. 43.

                     (74)
                  ОВ L 329, 25.11.2006 г., стр. 38—63.

                     (75)
                  С(2012) 2384 окончателен.

                     (76)
                  ОВ L 78, 16.3.2004 г., стр. 56—59.

                     (77)
                  ОВ L 67, 7.3.2007 г., стр. 7—9.

                     (78)
                  ОВ L 298, 25.11.2000 г., стр. 24—26.

                     (79)
                  ОВ L 282, 26.10.2001 г., стр. 77—80.

                     (80)
                  ОВ L 256, 19.9.1997 г., стр. 13—19.

                     (81)
                  ОВ L 296, 17.11.1994 г., стр. 42—55.

                     (82)
                  ОВ L 247, 24.9.2011 г., стр. 54—58.

                     (83)
                  ОВ L 37, 11.2.2011 г., стр. 19—24.

                     (84)
                  ОВ L 292, 10.11.2010 г., стр. 65—67.

                     (85)
                  ОВ L 195, 27.7.2007 г., стр. 47—49.

                     (86)
                  ОВ L 89, 5.4.2003 г., стр. 17—23.

                     (87)
                  ОВ L 195, 24.7.2002 г., стр. 74—80.

                     (88)
                  ОВ L 148, 15.6.1999 г., стр. 39—43.

                     (89)
                  ОВ L 120, 8.5.1999 г., стр. 43—45.

                     (90)
                  ОВ L 67, 7.3.1998 г., стр. 48—50.

                     (91)
                  ОВ L 213, 22.8.1996 г., стр. 16—24.

                     (92)
                  ОВ L 116, 11.5.1996 г., стр. 26—27.

                     (93)
                  ОВ L 247, 27.8.1992 г., стр. 10—36.

                     (94)
                  ОВ L 200, 24.8.1995 г., стр. 1—34.

                     (95)
                  Вж. оценка на въздействието относно SEIS, SWD(2008)111 от 1 февруари 2008 г.

                     (96)
                  http://ec.europa.eu/environment/legal/reporting/index_en.htm

                     (97)
                  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13—18).

                     (98)
                  Съобщение на Комисията до Европейския парламент, Съвета, Европейския икономически и социален комитет и Комитета на регионите „Затваряне на цикъла — план за действие на ЕС за кръговата икономика“, COM(2015) 614 final.

                     (99)
                  COM(2015) 0337 final/2.

                     (100)
                  ОВ C […], […] г., стр. […].

                     (101)
                  ОВ C […], […] г., стр. […].

                     (102)
                  Директива 86/278/ЕИО на Съвета от 12 юни 1986 г. за опазване на околната среда, и по-специално на почвата, при използване на утайки от отпадъчни води в земеделието (OВ L 181, 4.7.1986 г., стр. 6).

                     (103)
                  Директива 87/217/ЕИО на Съвета от 19 март 1987 г. относно предотвратяването и намаляването на замърсяването на околната среда с азбест (ОВ L 85, 28.3.1987 г., стр. 40).

                     (104)
                  Директива 91/692/ЕИО на Съвета от 23 декември 1991 г. относно стандартизиране и рационализиране на докладите за прилагане на някои директиви, свързани с околната среда (ОВ L 377, 31.12.1991 г., стр. 48).

                     (105)
                  Директива 94/63/EО на Европейския парламент и на Съвета от 20 декември 1994 г. относно ограничаването на емисиите на летливите органични съединения (ЛОС), изпускани при съхранението и превоза на бензини от терминали до бензиностанции (OВ L 365, 31.12.1994 г., стр. 24).

                     (106)
                  Директива 2000/60/EО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите (OВ L 327, 22.12.2000 г., стр. 1).

                     (107)
                  Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността (комплексно предотвратяване и контрол на замърсяването) (ОВ L 334, 17.12.2010 г., стр. 17).

                     (108)
                  Директива 2007/2/EО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (INSPIRE) (ОВ L 108, 25.4.2007 г., стр. 1).

                     (109)
                  COM(2008) 46 от 1 февруари 2008 г.

                     (110)
                  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

                     (111)
                  Директива 94/62/ЕО на Европейския парламент и на Съвета от 20 декември 1994 г. относно опаковките и отпадъците от опаковки (ОВ L 365, 31.12.1994 г., стр. 10).

                     (112)
                  Директива 1999/31/ЕО на Съвета от 26 април 1999 г. относно депонирането на отпадъци (ОВ L 182, 16.7.1999 г., стр. 1).

                     (113)
                  Директива 2000/53/ЕО на Европейския парламент и на Съвета от 18 септември 2000 г. относно излезлите от употреба превозни средства (ОВ L 269, 21.10.2000 г., стр. 34).

                     (114)
                  Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (ОВ L 275, 25.10.2003 г., стр. 32).

                     (115)
                  Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).

                     (116)
                  Директива 2009/31/ЕО на Европейския парламент и на Съвета от 23 април 2009 г. относно съхранението на въглероден диоксид в геоложки формации и за изменение на Директива 85/337/ЕИО на Съвета, директиви 2000/60/ЕО, 2001/80/ЕО, 2004/35/ЕО, 2006/12/ЕО и 2008/1/ЕО, и Регламент (ЕО) № 1013/2006 на Европейския парламент и на Съвета (ОВ L 275, 25.10.2003 г., стр. 32).

                     (117)
                  Регламент (ЕС) № 1257/2013 на Европейския парламент и на Съвета от 20 ноември 2013 г. относно рециклирането на кораби и за изменение на Регламент (ЕО) № 1013/2006 и Директива 2009/16/ЕО (ОВ L 330, 10.12.2013 г., стp. 1).

                     (118)
                  COM(2015) 614 final от 2 декември 2015 г.

                     (119)
                  СОМ(2015) 595 final.

                     (120)
                  СОМ(2015) 593 final.

                     (121)
                  СОМ(2015) 594 final.

                     (122)
                  COM(2015) 596 final; COM/2015/0337.

                     (123)
                  COM/2015/0337.


               ЕВРОПЕЙСКА КОМИСИЯ
            Брюксел, 22.6.2016
            COM(2016) 407 final
            2016/0189(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюзв рамките на Съвместния комитет на ЕИП във връзка с изменение на приложение XIX (Защита на потребителите) към Споразумението за ЕИП(Система за алтернативно решаване на спорове)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания за предложението и негови цели

               Проектът на решение на Съвместния комитет на ЕИП (приложен към предложението за Решение на Съвета) има за цел да измени приложение XIX (Защита на потребителите) към Споразумението за ЕИП, за да се даде възможност на членуващите в ЕИП държави от ЕАСТ (Норвегия, Исландия и Лихтенщайн) да участват в европейската система за онлайн решаване на спорове.

               Това ще бъде постигнато чрез включването на Регламент (ЕС) № 524/2013 относно онлайн решаване на потребителски спорове
                  1
                (наричан по-нататък „Регламент за ОРС“), Регламент за изпълнение (ЕС) 2015/1051 на Комисията
                  2
                и Директива 2013/11/ЕС за алтернативно решаване на потребителски спорове
                  3
                (наричана по-нататък „Директивата за АРС“) в Споразумението за ЕИП.

               •Съгласуваност със съществуващите разпоредби в тази област на политиката

               Приложеният проект на Решение на Съвместния комитет разширява вече съществуващата политика на ЕС, за да включи в нея членуващите в ЕИП държави от ЕАСТ.

               •Съгласуваност с други политики на Съюза

               Разширяването на обхвата на достиженията на правото на ЕС в членуващите в ЕИП държави от ЕАСТ чрез включването на тези достижения в Споразумението за ЕИП се извършва в съответствие с целите и принципите на това споразумение, чиято цел е създаването на динамично и хомогенно Европейско икономическо пространство, основано на общи правила и еднакви условия на конкуренция.

               Тези усилия обхващат всички политики в областта на свободното движение на стоки, хора, услуги и капитали, както и съпътстващите и хоризонталните политики, посочени в Споразумението за ЕИП.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Законодателството, което трябва да бъде включено в Споразумението за ЕИП, се основава на член 114 от Договора за функционирането на Европейския съюз.

               Съгласно член 1, параграф 3 от Регламент (ЕО) № 2894/94 на Съвета
                  4
                относно условията за прилагане на Споразумението за Европейското икономическо пространство Съветът определя позицията, която да бъде заета от името на Съюза по отношение на подобни решения, въз основа на предложение на Комисията.

               В сътрудничество с ЕСВД Комисията представя проекта на Решение на Съвместния комитет на ЕИП пред Съвета, който следва да го приеме като позиция на Съюза. Комисията се надява да има възможност да представи позицията на Съюза пред Съвместния комитет на ЕИП възможно най-скоро.

               •Субсидиарност (при неизключителна компетентност)

               Предложението е в съответствие с принципа на субсидиарност по следните причини:

               Целта на настоящото предложение, а именно да се гарантира хомогенността на вътрешния пазар, не може да бъде постигната в достатъчна степен от държавите членки, вследствие на което може, поради действието, да бъде постигната по-добре на равнището на Съюза.

                  Процесът на включване на достиженията на правото на ЕС в Споразумението за ЕИП се извършва в съответствие с Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство, който потвърждава възприетия подход.

               •Пропорционалност

                  В съответствие с принципа на пропорционалност предложението не надхвърля необходимото за постигането на целта му — да се гарантира хомогенността на вътрешния пазар.

               •Избор на инструмент

                  В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместния комитет на ЕИП осигурява ефективното изпълнение и функциониране на Споразумението за ЕИП. За тази цел той взема решения в случаите, предвидени в това споразумение.

               3.РЕЗУЛТАТИ ОТ ПОСЛЕДВАЩИ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Събиране и използване на експертни становища

               В рамките на подготовката на въпросното законодателство Комисията проведе няколко проучвания относно алтернативното решаване на потребителски спорове и разгледа въпроси, свързани със инструментите за онлайн решаване на спорове.

               •Оценка на въздействието

               В рамките на подготовката на въпросното законодателство Комисията извърши подробна оценка на въздействието, като анализира редица възможности за варианти на политиката както за „обхвата, информацията и качеството на алтернативното решаване на спорове“, така и за „онлайн решаването на спорове при трансгранични сделки в областта на електронната търговия“.

               Приложеното Решение на Съвместния комитет на ЕИП има за цел да разшири обхвата на понастоящем действащата система, за да бъдат включени в него членуващите в ЕИП държави от ЕАСТ.

               4.ОТРАЖЕНИЕ ВЪРХУ БЮДЖЕТА

               Включването на това законодателство в Споразумението за ЕИП има незначително отражение върху бюджета. Тези разходи обаче вече са покрити от бюджетните кредити, вече предвидени във финансовото програмиране на програмата „Потребители“ (бюджетен ред 33.04.01), в която участват Исландия и Норвегия. Не са предвидени допълнителни бюджетни кредити.

               5.ДРУГИ ЕЛЕМЕНТИ

               •Планове за изпълнение и условия и ред за мониторинг, оценка и докладване

                  В предложението се предвижда Комисията и Исландия да полагат усилия за подобряване на функциите за превод, предоставени от платформата за онлайн решаване на спорове (наричана по-нататък „платформата за ОРС“), по отношение на исландски език, за да се гарантира качество на всички функции, съпоставимо с качеството, което се предлага за другите езици, и редовно да информират Съвместния комитет на ЕИП за постигнатия напредък.

               •Подробно разяснение на специфичните разпоредби на предложението

                  Платформата за ОРС следва да бъде достъпна на всички езици, посочени в член 129, параграф 1 от Споразумението за ЕИП, който включва норвежки и исландски език.

                  Чрез дерогация от член 5, параграф 4, буква д) от Регламента за ОРС функциите на платформата за ОРС за превод на и от исландски език първоначално следва да се предоставят само във връзка с резултата от процедура за алтернативно решаване на спорове (АРС), изпратен от структура за АРС.

                  Необходимо е да бъдат въведени специфични преходни условия за другите обмени, осъществявани на платформата за ОРС, докато качеството на преводите на инструмента за автоматичен превод, използван от платформата за ОРС, стане съпоставимо с това на другите езици.

                  Исландия трябва да гарантира, че ползвателите на платформата за ОРС могат да получат превода на всяка друга информация на и от исландски език чрез нейното звено за контакт за ОРС, когато тази информация е необходима за решаването на спора и се обменя посредством платформата за ОРС на друг език. Информация за тези условия по отношение на исландски език се предоставя на интернет страницата на платформата за ОРС.

                  Комисията и Исландия следва да полагат усилия за подобряване на функциите за превод, предоставени от платформата за ОРС, по отношение на исландски език, за да се гарантира качество на всички функции, съпоставимо с качеството, което се предлага за другите езици, и следва редовно да информират Съвместния комитет на ЕИП за постигнатия напредък. Когато функциите за превод осигурят качество по отношение на исландски език, съпоставимо с качеството, което се предлага за другите езици, Съвместният комитет на ЕИП следва без неоснователно забавяне да вземе решение за прекратяване на преходните условия, предвидени в приложеното Решение на Съвместния комитет на ЕИП.

               2016/0189 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз
                  в рамките на Съвместния комитет на ЕИП във връзка с изменение на приложение XIX
                  (Защита на потребителите) към Споразумението за ЕИП
                  (Система за алтернативно решаване на спорове)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г.
                  5
                относно условията за прилагане на Споразумението за Европейското икономическо пространство, и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство (Споразумението за ЕИП) влезе в сила на 1 януари 1994 г.

               (2)В съответствие с член 98 от Споразумението за ЕИП Съвместният комитет на ЕИП може да реши да измени, inter alia, приложение XIX (Защита на потребителите) към Споразумението за ЕИП.

               (3)Регламент (ЕС) № 524/2013 на Европейския парламент и на Съвета
                  6
                следва да бъде включен в Споразумението за ЕИП.

               (4)Регламент за изпълнение (ЕС) 2015/1051 на Комисията
                  7
                следва да бъде включен в Споразумението за ЕИП.

               (5)Директива 2013/11/ЕС на Европейския парламент и на Съвета
                  8
                следва да бъде включена в Споразумението за ЕИП.

               (6)Поради това приложение XIX (Защита на потребителите) към Споразумението за ЕИП следва да бъде съответно изменено.

               (7)Следователно позицията на Съюза в рамките на Съвместния комитет на ЕИП следва да се основава на приложения проект на Решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да бъде заета от името на Съюза в рамките на Съвместния комитет на ЕИП във връзка с предложеното изменение на приложение XIX (Защита на потребителите) към Споразумението за ЕИП, се основава на проекта на Решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  Регламент (ЕС) № 524/2013 на Европейския парламент и на Съвета от 21 май 2013 г. относно онлайн решаване на потребителски спорове и за изменение на Регламент (ЕО) № 2006/2004 и Директива 2009/22/ЕО (ОВ L 165, 18.6.2013 г., стр. 1).

                     (2)
                  Регламент за изпълнение (ЕС) 2015/1051 на Комисията от 1 юли 2015 г. относно условията за изпълняване на функциите на платформата за онлайн решаване на спорове, условията във връзка с електронния формуляр за жалби и условията за сътрудничество между звената за контакт, предвидени в Регламент (ЕС) № 524/2013 на Европейския парламент и на Съвета относно онлайн решаване на потребителски спорове (ОВ L 171, 2.7.2015 г., стр. 1).

                     (3)
                  Директива 2013/11/ЕС на Европейския парламент и на Съвета от 21 май 2013 г. за алтернативно решаване на потребителски спорове и за изменение на Регламент (ЕО) № 2006/2004 и Директива 2009/22/ЕО (ОВ L 165, 18.6.2013 г., стр. 63).

                     (4)
                  ОВ L 305, 30.11.1994 г., стр. 6—8.

                     (5)
                  ОВ L 305, 30.11.1994 г., стр. 6—8.

                     (6)
                  Регламент (ЕС) № 524/2013 на Европейския парламент и на Съвета от 21 май 2013 г. относно онлайн решаване на потребителски спорове и за изменение на Регламент (ЕО) № 2006/2004 и Директива 2009/22/ЕО (ОВ L 165, 18.6.2013 г., стр. 1).

                     (7)
                  Регламент за изпълнение (ЕС) 2015/1051 на Комисията от 1 юли 2015 г. относно условията за изпълняване на функциите на платформата за онлайн решаване на спорове, условията във връзка с електронния формуляр за жалби и условията за сътрудничество между звената за контакт, предвидени в Регламент (ЕС) № 524/2013 на Европейския парламент и на Съвета относно онлайн решаване на потребителски спорове (ОВ L 171, 2.7.2015 г., стр. 1).

                     (8)
                  Директива 2013/11/ЕС на Европейския парламент и на Съвета от 21 май 2013 г. за алтернативно решаване на потребителски спорове и за изменение на Регламент (ЕО) № 2006/2004 и Директива 2009/22/ЕО (ОВ L 165, 18.6.2013 г., стр. 63).

    ---documentbreak---

               ЕВРОПЕЙСКА КОМИСИЯ
            Брюксел, 22.6.2016
            COM(2016) 407 final
            ПРИЛОЖЕНИЕ
            къмпредложение за Решение на Съветаотносно позицията, която да бъде заета от името на Европейския съюзв рамките на Съвместния комитет на ЕИП във връзка с изменение на приложение XIX (Защита на потребителите) към Споразумението за ЕИП
            (Система за алтернативно решаване на спорове)

               РЕШЕНИЕ НА СЪВМЕСТНИЯ КОМИТЕТ НА ЕИП
                  №

                  от ... година

                   за изменение на приложение XIX (Защита на потребителите) към Споразумението за ЕИП

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство (Споразумението за ЕИП), и по-специално член 98 от него,

               като има предвид, че:

               (1)Регламент (ЕС) № 524/2013 на Европейския парламент и на Съвета от 21 май 2013 г. относно онлайн решаване на потребителски спорове и за изменение на Регламент (ЕО) № 2006/2004 и Директива 2009/22/ЕО
                  1
                следва да бъде включен в Споразумението за ЕИП.

               (2)Необходимо е да бъдат въведени специфични преходни условия в очакване на пълното привеждане в действие на функцията за превод на платформата за ОРС по член 5 от Регламент (ЕС) № 524/2013 по отношение на исландски език.

               (3)Регламент за изпълнение (ЕС) 2015/1051 на Комисията от 1 юли 2015 г. относно условията за изпълняване на функциите на платформата за онлайн решаване на спорове, условията във връзка с електронния формуляр за жалби и условията за сътрудничество между звената за контакт, предвидени в Регламент (ЕС) № 524/2013 на Европейския парламент и на Съвета относно онлайн решаване на потребителски спорове
                  2
                следва да бъде включен в Споразумението за ЕИП.

               (4)Директива 2013/11/ЕС на Европейския парламент и на Съвета от 21 май 2013 г. за алтернативно решаване на потребителски спорове и за изменение на Регламент (ЕО) № 2006/2004 и Директива 2009/22/ЕО
                  3
                следва да бъде включена в Споразумението за ЕИП.

               (5)Поради това приложение XIX към Споразумението за ЕИП следва да бъде съответно изменено,

               ПРИЕ НАСТОЯЩОТО РЕШЕНИЕ:

               Член 1

               Приложение XIX към Споразумението за ЕИП се изменя, както следва:

               1.В точка 7г (Директива 2009/22/ЕО на Европейския парламент и на Съвета) се добавя следното:

               „, изменена с:

               -32013 R 0524: Регламент (ЕС) № 524/2013 на Европейския парламент и на Съвета от 21 май 2013 г. (ОВ L 165, 18.6.2013 г., стр. 1).

               -32013 L 0011: Директива 2013/11/ЕС на Европейския парламент и на Съвета от 21 май 2013 г. (ОВ L 165, 18.6.2013 г., стр. 63).“

               2.В точка 7е (Регламент (ЕО) № 2006/2004 на Европейския парламент и на Съвета) се добавят следните тирета:

               „-32013 R 0524: Регламент (ЕС) № 524/2013 на Европейския парламент и на Съвета от 21 май 2013 г. (ОВ L 165, 18.6.2013 г., стр. 1).

               -32013 L 0011: Директива 2013/11/ЕС на Европейския парламент и на Съвета от 21 май 2013 г. (ОВ L 165, 18.6.2013 г., стр. 63).“

               3.След точка 7и (Директива 2011/83/ЕС на Европейския парламент и на Съвета) се вмъква следното:

               „7й.32013 R 0524: Регламент (ЕС) № 524/2013 на Европейския парламент и на Съвета от 21 май 2013 г. относно онлайн решаване на потребителски спорове и за изменение на Регламент (ЕО) № 2006/2004 и Директива 2009/22/ЕО (ОВ L 165, 18.6.2013 г., стр. 1).

               За целите на настоящото споразумение разпоредбите на Регламента се четат със следните адаптации:

               а)Що се отнася до държавите от ЕАСТ, платформата за ОРС по член 5 от Регламента е достъпна в срок от 40 работни дни от датата на влизане в сила на Решение на Съвместния комитет на ЕИП № .../... от ... г. [настоящото решение].

               б)Платформата за ОРС е достъпна на всички езици, посочени в член 129, параграф 1 от Споразумението за ЕИП.

               в)Чрез дерогация от член 5, параграф 4, буква д) от Регламента функциите на платформата за ОРС за превод на и от исландски език първоначално се предоставят само във връзка с резултата от процедура за АРС, изпратен от структура за АРС. Исландия гарантира, че ползвателите на платформата за ОРС могат да получат превода на всяка друга информация на и от исландски език чрез нейното звено за контакт за ОРС, когато тази информация е необходима за решаването на спора и се обменя посредством платформата за ОРС на друг език. Информация за тези условия по отношение на исландски език се предоставя на интернет страницата на платформата за ОРС.

               Комисията и Исландия полагат усилия за подобряване на функциите за превод, предоставени от платформата за ОРС, по отношение на исландски език, за да се гарантира качество на всички функции, съпоставимо с качеството, което се предлага за другите езици, и редовно информират Съвместния комитет на ЕИП за постигнатия напредък. Когато функциите за превод осигурят качество по отношение на исландски език, съпоставимо с качеството, което се предлага за другите езици, Съвместният комитет на ЕИП без неоснователно забавяне взема решение за прекратяване на предвидените в тази точка мерки.

               7йа.32015 R 1051: Регламент за изпълнение (ЕС) 2015/1051 на Комисията от 1 юли 2015 г. относно условията за изпълняване на функциите на платформата за онлайн решаване на спорове, условията във връзка с електронния формуляр за жалби и условията за сътрудничество между звената за контакт, предвидени в Регламент (ЕС) № 524/2013 на Европейския парламент и на Съвета относно онлайн решаване на потребителски спорове (ОВ L 171, 2.7.2015 г., стр. 1).

               7к.32013 L 0011: Директива 2013/11/ЕС на Европейския парламент и на Съвета от 21 май 2013 г. за алтернативно решаване на потребителски спорове и за изменение на Регламент (ЕО) № 2006/2004 и Директива 2009/22/ЕО (ОВ L 165, 18.6.2013 г., стр. 63).

               За целите на настоящото споразумение разпоредбите на Директивата се четат със следните адаптации:

               а)Позоваванията на други актове в Директивата се считат за приложими до степента и във вида, в който тези актове са включени в Споразумението.

               б)Що се отнася до държавите от ЕАСТ, член 11, параграф 2 се чете, както следва:

               „2.
                     За целите на този член „обичайното пребиваване“ се определя в съответствие със следното:

               а)Обичайното пребиваване на дружества и други персонифицирани или неперсонифицирани образувания е мястото на централното им управление;

               обичайното пребиваване на физическо лице, действащо в рамките на стопанската си дейност, е основното място, в което лицето развива стопанска дейност.

               б)Когато договорът е сключен в хода на дейността на клон, представителство или друг обект или ако, съгласно договора, такъв клон, представителство или обект носи отговорността за изпълнението на договора, мястото, където се намира този клон, представителство или друг обект, се третира като място на обичайно пребиваване.

               в)За целите на определянето на обичайното пребиваване приложимият момент е моментът на сключване на договора.“

               в)В член 18, параграф 2 се добавя следното:

               „Комисията включва в посочения списък компетентните органи и единните звена за контакт, посочени от държавите от ЕАСТ.“

               г)В член 20, параграф 4 след думите „когато бъде уведомена за промени.“ се добавя следното:

               „Комисията включва в този списък структурите за АРС, установени в държавите от ЕАСТ и вписани в съответствие с параграф 2.““

               Член 2

               Текстовете на Регламент (ЕС) № 524/2013, Регламент за изпълнение (ЕС) 2015/1051 и Директива 2013/11/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.

               Член 3

               Настоящото решение влиза в сила на […] г., при условие че са внесени всички нотификации, предвидени в член 103, параграф 1 от Споразумението за ЕИП*.

                  4Член 4

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на [...] година.

                     За Съвместния комитет на ЕИП

                     Председател

                     Секретари
                     на Съвместния комитет на ЕИП

                     (1)
                  ОВ L 165, 18.6.2013 г., стр. 1.

                     (2)
                  ОВ L 171, 2.7.2015 г., стр. 1.

                     (3)
                  ОВ L 165, 18.6.2013 г., стр. 63.

                     (4)
                  [Без отбелязани конституционни изисквания.] [С отбелязани конституционни изисквания.]